BILANȚUL ZILEI: Peste 8.500 de cazuri raportate în ultimele 24 de ore.
8.974 de cazuri COVID-19 au fost raportate în ultimele 24 de ore la nivel național. De asemenea, 120 de decese au fost înregistrate în acest interval orar. Până în prezent, pe teritoriul României au fost înregistrate 2.717.289 cazuri COVID-19.
În ultimele 24 de ore au fost înregistrate 8.974 cazuri noi de persoane infectate cu SARS – CoV – 2 (COVID – 19), cu 1.775 mai puţin decât în ziua anterioară. Până vineri pe teritoriul României au fost înregistrate 2.717.289 de cazuri de infectare cu noul coronavirus (COVID – 19), dintre care 107.924 sunt ale unor pacienţi reinfectaţi, testaţi pozitiv la o perioadă mai mare de 180 de zile după prima infectare. 2.430.275 de pacienţi au fost declaraţi vindecaţi. 63.193 de persoane diagnosticate cu infecţie cu SARS – CoV – 2 au decedat.În ultimele 24 de ore au fost raportate de către INSP 120 de decese (72 bărbaţi şi 48 femei), dintre care 5 anterioare intervalului de referinţă, ale unor pacienţi infectaţi cu noul coronavirus, internaţi în spitalele din Alba, Argeş, Arad, Bacău, Bihor, Bistriţa-Năsăud, Botoşani, Brăila, Braşov, Buzău, Călăraşi, Caraş-Severin, Cluj, Constanţa, Dâmboviţa, Dolj, Galaţi, Harghita, Hunedoara, Ialomiţa, Ilfov, Maramureş, Mehedinţi, Neamţ, Olt, Prahova, Satu Mare, Suceava, Sibiu, Teleorman, Timiş, Vaslui, Vrancea şi Municipiul Bucureşti. Dintre cele 120 decese, unul a fost înregistrat la categoria de de vârstă 30-39 de ani, 4 la categoria de vârstă 40-49 de ani, 8 la categoria de vârstă 50-59 de ani, 18 la categoria de vârstă 60-69 de ani, 36 la categoria de vârstă 70-79 de ani şi 53 la categoria de vârstă peste 80 de ani. 114 dintre decesele înregistrate sunt ale unor pacienţi care au prezentat comorbidităţi, 3 pacienţi decedaţi nu au prezentat comorbidităţi, iar pentru 3 pacienţi decedaţi nu au fost raportate comorbidităţi până în prezent. Din totalul de 120 de pacienţi decedaţi, 102 au fost nevaccinaţi şi 18 vaccinaţi. Pacienţii vaccinaţi aveau vârsta cuprinsă între grupele de vârstă 50-59 ani şi peste 80 ani. Toţi pacienţii vaccinaţi care au decedat prezentau comorbidităţi. Au fost raportate 5 decese anterioare intervalului de referinţă, survenite în judeţele Arad, Brăila şi Buzău, 2 în luna octombrie 2021, 2 în luna noiembrie 2021 şi 1 în luna decembrie 2021. În unităţile sanitare de profil, numărul de persoane internate în secţii cu COVID-19 este de 7.702, cu 338 mai puţin decât în ziua anterioară.De asemenea, la ATI sunt internate 994 de persoane, cu 8 mai puţin decât în ziua anterioară. Dintre cei 994 de pacienţi internaţi la ATI, 866 sunt nevaccinaţi. Din totalul pacienţilor internaţi, 417 sunt minori, 410 fiind internaţi în secţii, cu 33 mai puţin decât în ziua anterioară şi 7 la ATI, similar cu ziua anterioară.